ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๖๐ ตามที่ได้มีประกาศกรมการขนส่งทางบกเรื่อง กำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ ลงวันที่ ๒๑ ตุลาคม พ.ศ. ๒๕๕๑ ไว้แล้ว นั้นโดยที่เป็นการสมควรปรับปรุงแก้ไขข้อกำหนดเกี่ยวกับหลักเกณฑ์วิธีการและเงื่อนไขในการให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงโดยกำหนดให้ผู้ตรวจและทดสอบต้องมีเครื่องมือ เครื่องใช้และสิ่งอำนวยความสะดวกที่เหมาะสมเพียงพอและมีอุปกรณ์สำหรับเชื่อมต่อระบบสารสนเทศกรมการขนส่งทางบกซึ่งจะทำให้การดำเนินการตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงมีประสิทธิภาพมากยิ่งขึ้นอาศัยอำนาจตามความในข้อ ๑๐ ของกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง พ.ศ.๒๕๕๑ อธิบดีกรมการขนส่งทางบก จึงออกประกาศไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง กำหนดหลักเกณฑ์ วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ ลงวันที่ ๒๑ ตุลาคม พ.ศ. ๒๕๕๑ข้อ๒ ในประกาศนี้ถัง หมายความว่า ถังหรือภาชนะบรรจุก๊าซปิโตรเลียมเหลวการตรวจและทดสอบ หมายความว่าการตรวจและทดสอบการติดตั้ง และการตรวจและทดสอบถังการตรวจและทดสอบการติดตั้ง หมายความว่าการตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงการตรวจและทดสอบถัง หมายความว่าการตรวจและทดสอบถังหรือภาชนะบรรจุก๊าซปิโตรเลียมเหลวของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงผู้ตรวจและทดสอบ หมายความว่าผู้ได้รับหนังสือให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงผู้ตรวจและทดสอบทั่วไป หมายความว่าผู้ตรวจและทดสอบที่ไม่เป็นผู้ผลิตรถยนต์ ซึ่งตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงที่ผ่านกระบวนการผลิตเสร็จเรียบร้อยแล้วผู้ตรวจและทดสอบที่เป็นผู้ผลิต หมายความว่าผู้ตรวจและทดสอบที่เป็นผู้ผลิตรถยนต์ซึ่งตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงที่ผลิตจากโรงงานเป็นครั้งแรกก่อนการจดทะเบียนซึ่งมีการกำหนดรหัสหรือรุ่นเป็นการเฉพาะผู้ตรวจและทดสอบถัง หมายความว่าผู้ทำการตรวจและทดสอบถังหรือภาชนะบรรจุก๊าซปิโตรเลียมเหลวที่ติดตั้งในรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงข้อ๓ ผู้ใดประสงค์จะขอรับหนังสือให้ความเห็นชอบการเป็นผู้ตรวจและทดสอบให้ยื่นคำขอตามแบบที่กรมการขนส่งทางบกกำหนด ต่อสำนักวิศวกรรมยานยนต์กรมการขนส่งทางบกข้อ๔ การขอรับหนังสือให้ความเห็นชอบการเป็นผู้ตรวจและทดสอบทั่วไปและผู้ตรวจและทดสอบถัง ให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐานดังต่อไปนี้(๑)บุคคลธรรมดา(ก)ภาพถ่ายสำเนาทะเบียนบ้าน และภาพถ่ายบัตรประจำตัวประชาชน(ข)หลักฐานการมอบอำนาจ (ถ้ามี) พร้อมภาพถ่ายบัตรประจำตัวประชาชนของผู้รับมอบอำนาจ(ค)ภาพถ่ายใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเครื่องกล ระดับสามัญวิศวกรขึ้นไปหรือระดับภาคีวิศวกรพิเศษ(ง)ภาพถ่ายใบรับรองการผ่านการฝึกอบรมหลักสูตรที่เกี่ยวข้องกับการตรวจและทดสอบหรือการติดตั้งระบบก๊าซปิโตรเลียมเหลวเป็นเชื้อเพลิงสำหรับรถหรือหลักฐานแสดงว่ามีประสบการณ์ในการตรวจและทดสอบ(จ)เอกสารเกี่ยวกับสถานที่ตรวจและทดสอบ ได้แก่ หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้ง ภาพแบบอาคารและพื้นที่ตรวจและทดสอบซึ่งแสดงขนาดสัดส่วนที่ชัดเจน และภาพถ่ายสถานที่ตรวจและทดสอบ(ฉ)รายละเอียดเครื่องมือ เครื่องใช้ และสิ่งอำนวยความสะดวกที่ใช้ในการตรวจและทดสอบ(ช)คู่มือปฏิบัติงานตรวจและทดสอบ(ซ)อัตราค่าบริการตรวจและทดสอบ(๒)ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด หรือบริษัทมหาชนจำกัด(ก)ภาพถ่ายหนังสือรับรองการจดทะเบียนหุ้นส่วนบริษัทที่นายทะเบียนออกให้ไม่เกิน ๖เดือน โดยมีวัตถุประสงค์เพื่อดำเนินการตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง(ข)ภาพถ่ายสำเนาทะเบียนบ้าน และภาพถ่ายบัตรประจำตัวประชาชน หรือภาพถ่ายใบสำคัญประจำตัวคนต่างด้าวของผู้มีอำนาจลงนาม(ค)หลักฐานการมอบอำนาจ (ถ้ามี) พร้อมภาพถ่ายบัตรประจำตัวประชาชนของผู้รับมอบอำนาจ(ง)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(จ)เอกสารเกี่ยวกับสถานที่ตรวจและทดสอบ ได้แก่ หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้ง ภาพแบบอาคารและพื้นที่ตรวจและทดสอบซึ่งแสดงขนาดสัดส่วนที่ชัดเจน และภาพถ่ายสถานที่ตรวจและทดสอบ(ฉ)เอกสารเกี่ยวกับวิศวกรผู้ทำการตรวจและทดสอบ ได้แก่ ภาพถ่ายบัตรประจำตัวประชาชนภาพถ่ายใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกลระดับสามัญวิศวกรขึ้นไป หรือระดับภาคีวิศวกรพิเศษภาพถ่ายใบรับรองการผ่านการฝึกอบรมหลักสูตรที่เกี่ยวข้องกับการตรวจและทดสอบหรือการติดตั้งระบบก๊าซปิโตรเลียมเหลวเป็นเชื้อเพลิงสำหรับรถหรือหลักฐานแสดงว่ามีประสบการณ์ในการตรวจและทดสอบ(ช)รายละเอียดเครื่องมือ เครื่องใช้และสิ่งอำนวยความสะดวกที่ใช้ในการตรวจและทดสอบ(ซ)คู่มือปฏิบัติงานตรวจและทดสอบ(ฌ)อัตราค่าบริการตรวจและทดสอบ(๓)ส่วนราชการ รัฐวิสาหกิจหรือสถาบันการศึกษาที่มีภารกิจเกี่ยวกับการตรวจและทดสอบหรือการติดตั้งระบบก๊าซปิโตรเลียมเหลวเป็นเชื้อเพลิงสำหรับรถ(ก)ภาพถ่ายบัตรประจำตัวเจ้าหน้าที่ของรัฐผู้มีอำนาจลงนาม(ข)หลักฐานการมอบอำนาจ (ถ้ามี)พร้อมภาพถ่ายบัตรประจำตัวเจ้าหน้าที่ของรัฐผู้รับมอบอำนาจ(ค)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(ง)เอกสารเกี่ยวกับสถานที่ตรวจและทดสอบ ได้แก่ แผนที่แสดงที่ตั้งภาพแบบอาคารและพื้นที่ตรวจและทดสอบ ซึ่งแสดงขนาดสัดส่วนชัดเจนและภาพถ่ายสถานที่ตรวจและทดสอบ(จ)เอกสารเกี่ยวกับวิศวกรผู้ทำการตรวจและทดสอบ ได้แก่ภาพถ่ายบัตรประจำตัวเจ้าหน้าที่ของรัฐที่สังกัดอยู่กับหน่วยงานที่ยื่นคำขอภาพถ่ายใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเครื่องกลระดับสามัญวิศวกรขึ้นไป หรือระดับภาคีวิศวกรพิเศษภาพถ่ายใบรับรองการผ่านการฝึกอบรมหลักสูตรที่เกี่ยวข้องกับการตรวจและทดสอบหรือการติดตั้งระบบก๊าซปิโตรเลียมเหลวเป็นเชื้อเพลิงสำหรับรถหรือหลักฐานแสดงว่ามีประสบการณ์ในการตรวจและทดสอบ(ฉ)รายละเอียดเครื่องมือ เครื่องใช้และสิ่งอำนวยความสะดวกที่ใช้ในการตรวจและทดสอบ(ช)คู่มือปฏิบัติงานตรวจและทดสอบ(ซ)อัตราค่าบริการตรวจและทดสอบข้อ๕ ผู้ใดประสงค์จะขอรับหนังสือให้ความเห็นชอบการเป็นผู้ตรวจและทดสอบที่เป็นผู้ผลิตให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังต่อไปนี้(๑)ภาพถ่ายหนังสือรับรองการจดทะเบียนหุ้นส่วนบริษัทที่นายทะเบียนออกให้ไม่เกิน ๖เดือน โดยมีวัตถุประสงค์เพื่อดำเนินการตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง(๒)ภาพถ่ายสำเนาทะเบียนบ้าน และภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้มีอำนาจลงนาม(๓)หลักฐานการมอบอำนาจ (ถ้ามี) พร้อมภาพถ่ายบัตรประจำตัวประชาชนของผู้รับมอบอำนาจ(๔)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(๕)เอกสารแสดงขั้นตอนการตรวจและทดสอบ และวิธีการตรวจและทดสอบ(๖)รายละเอียดเครื่องมือ เครื่องใช้ และสิ่งอำนวยความสะดวกที่ใช้ในการตรวจและทดสอบข้อ๖ ผู้ขอรับหนังสือให้ความเห็นชอบการเป็นผู้ตรวจและทดสอบต้องไม่เป็นผู้ถูกยกเลิกการให้ความเห็นชอบการเป็นผู้ตรวจและทดสอบเว้นแต่พ้นระยะเวลาการถูกยกเลิกมาแล้วไม่น้อยกว่า ๓ ปี นับแต่วันที่ถูกยกเลิกครั้งหลังสุดข้อ๗ ผู้ขอรับหนังสือให้ความเห็นชอบการเป็นผู้ตรวจและทดสอบและวิศวกรผู้ทำการตรวจและทดสอบต้องไม่เคยถูกลงโทษตามข้อบังคับสภาวิศวกรว่าด้วยจรรยาบรรณแห่งวิชาชีพวิศวกรรมและการประพฤติผิดจรรยาบรรณอันจะนำมาซึ่งความเสื่อมเสียเกียรติศักดิ์แห่งวิชาชีพข้อ๘ ผู้ขอรับหนังสือให้ความเห็นชอบการเป็นผู้ตรวจและทดสอบทั่วไปต้องมี(๑)อาคารสถานที่ที่มีความมั่นคงแข็งแรง สร้างจากวัสดุที่ไม่ติดไฟง่ายและมีลักษณะดังนี้(ก)พื้นที่ที่ใช้ในการตรวจและทดสอบต้องเป็นพื้นราบที่สะดวกเพียงพอและมีความปลอดภัยในการทำงานขนาดไม่น้อยกว่า ๔๐ ตารางเมตร ความกว้างไม่น้อยกว่า ๓.๕๐เมตร และความสูงจากพื้นถึงใต้ท้องคานไม่น้อยกว่า ๓.๕๐ เมตรกรณีตรวจและทดสอบรถทุกขนาดทุกประเภทต้องเป็นพื้นราบที่สะดวกเพียงพอและมีความปลอดภัยในการทำงานขนาดไม่น้อยกว่า ๑๐๐ ตารางเมตร ความกว้างไม่น้อยกว่า ๕เมตร และความสูงจากพื้นถึงใต้ท้องคานไม่น้อยกว่า ๔.๕๐ เมตร(ข)ทางเข้า - ออกของรถที่จะเข้ารับบริการตรวจและทดสอบที่สะดวกปลอดภัย(ค)มีการกำหนดพื้นที่อันตรายและป้ายคำเตือนบ่งชี้เขตต่าง ๆ อย่างชัดเจนและเหมาะสม(ง)พื้นที่จอดรถสำหรับรอการตรวจและทดสอบได้อย่างน้อย ๒ คัน(๒)วิศวกรผู้ทำการตรวจและทดสอบที่มีความรู้และความสามารถในการตรวจและทดสอบซึ่งมีคุณสมบัติดังนี้(ก)ได้รับใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเครื่องกล ระดับสามัญวิศวกรขึ้นไป หรือระดับภาคีวิศวกรพิเศษซึ่งได้รับอนุญาตจากสภาวิศวกรให้ทำการตรวจและทดสอบระบบก๊าซปิโตรเลียมเหลวเป็นเชื้อเพลิงสำหรับรถ(ข)ผ่านการฝึกอบรมหลักสูตรการตรวจและทดสอบการติดตั้งระบบก๊าซปิโตรเลียมเหลวเป็นเชื้อเพลิงสำหรับรถจากกรมธุรกิจพลังงาน กรมพัฒนาฝีมือแรงงาน หรือหน่วยงานอื่นของรัฐหรือมีประสบการณ์ในการตรวจและทดสอบไม่น้อยกว่า ๑ ปีและผ่านการทดสอบจากกรมการขนส่งทางบก(ค)ไม่อยู่ในระหว่างการถูกพักใช้ใบอนุญาต หรือถูกเพิกถอนใบอนุญาตหรือใบอนุญาตหมดอายุตามกฎหมายว่าด้วยวิศวกร(๓)เครื่องมือ เครื่องใช้ และสิ่งอำนวยความสะดวกที่เหมาะสมและเพียงพออย่างน้อยดังนี้(ก)บ่อตรวจสภาพรถที่มีสันขอบบ่อตลอดแนวความยาวบ่อ ทำด้วยวัสดุแข็งแรงเพื่อป้องกันล้อรถตกบ่อขนาดความกว้างไม่น้อยกว่า ๘๐ เซนติเมตร แต่ไม่เกิน ๙๐ เซนติเมตร ความยาวไม่น้อยกว่า๕ เมตร และความลึกไม่น้อยกว่า ๑๓๐ เซนติเมตรเพื่อใช้ในการตรวจสภาพใต้ท้องรถได้อย่างปลอดภัยโดยผู้ปฏิบัติงานต้องสามารถทำงานในลักษณะยืนได้กรณีตรวจและทดสอบรถขนาดเล็กหากมีพื้นยกระดับ (ramp) หรือเครื่องยกรถ (car hoist) ต้องมีความสามารถยกรถที่มีขนาดน้ำหนักได้ไม่น้อยกว่า๒,๒๐๐ กิโลกรัมเพื่อใช้ในการตรวจสภาพใต้ท้องรถได้อย่างปลอดภัยโดยผู้ปฏิบัติงานต้องสามารถทำงานในลักษณะยืนได้(ข)เครื่องตรวจวัดก๊าซรั่ว (gas detector)(ค)เครื่องมือวัดระยะ เช่น เทปวัดระยะ (tape)(ง)เครื่องมือวัดละเอียด เช่น เวอร์เนียคาลิเปอร์ (vernier caliper)(จ)มาตรวัดความดัน (pressure gauge) ที่อ่านค่าได้ละเอียดถึง ๑ บาร์(ฉ)นาฬิกาจับเวลา(ช)กระจกเงา หรือเครื่องมืออื่นที่ช่วยในการตรวจสอบส่วนที่ถูกปกปิด(ซ)ไฟส่องสว่าง(ฌ) เครื่องดับเพลิงที่เหมาะสม ขนาดบรรจุไม่น้อยกว่า ๖กิโลกรัม อย่างน้อย ๒ ถัง(ญ)ระบบโทรทัศน์วงจรปิด (CCTV) พร้อมเครื่องบันทึกภาพระบบเครือข่าย (NVR) ที่รองรับมาตรฐานONVIF (Open Network Video Interface Forum) ซึ่งมีความจุในการจัดเก็บข้อมูลไม่น้อยกว่า ๑ เทระไบต์ (TB) โดยมีกล้องถ่ายภาพเคลื่อนไหวที่แสดงภาพเคลื่อนไหวได้ไม่น้อยกว่า ๒๔ ภาพ ต่อวินาที(Frame rate)(ฎ)คอมพิวเตอร์ พร้อมกล้องเว็บแคม (Web camera) และเครื่องพิมพ์ซึ่งมีคุณลักษณะดังนี้๑)คอมพิวเตอร์ มีความเร็วในการประมวลผลไม่น้อยกว่า ๑.๐ กิกะเฮิรตซ์ (GHz) หน่วยความจำหลัก(RAM) ขนาดไม่น้อยกว่า ๑ กิกะไบต์ (GB)และหน่วยจัดเก็บข้อมูลขนาดไม่น้อยกว่า ๑๐๐ กิกะไบต์ (GB)๒) กล้องเว็บแคม (Web camera) รองรับการถ่ายภาพแบบ VGA หรือสูงกว่า และมีความละเอียดไม่น้อยกว่า๑ เมกะพิกเซล (Mega Pixel)๓)เครื่องพิมพ์สีหรือขาวดำ สามารถพิมพ์กระดาษขนาด A๔ ได้(ฏ)อุปกรณ์สำหรับเชื่อมต่อระบบสารสนเทศกรมการขนส่งทางบกเพื่อเชื่อมต่อข้อมูลผ่านระบบสารสนเทศกรมการขนส่งทางบกโดยต้องมีความเร็วในการส่งข้อมูล (Upload speed) ไม่น้อยกว่า๑ เมกะบิตต่อวินาที (Mbps)ข้อ๙ ผู้ขอรับหนังสือให้ความเห็นชอบการเป็นผู้ตรวจและทดสอบถังต้องมี(๑)อาคารสถานที่ตามข้อ ๘ (๑)(๒)วิศวกรผู้ทำการตรวจและทดสอบที่มีความรู้และความสามารถในการตรวจและทดสอบถังซึ่งได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกล ระดับสามัญวิศวกรขึ้นไป หรือระดับภาคีวิศวกรพิเศษซึ่งได้รับอนุญาตจากสภาวิศวกรให้ทำการตรวจและทดสอบถังของรถที่ใช้ก๊าซปิโตรเลียมเหลวเป็นเชื้อเพลิงได้(๓)เครื่องมือ เครื่องใช้ และสิ่งอำนวยความสะดวกที่เหมาะสมและเพียงพออย่างน้อยดังนี้(ก)เครื่องสูบน้ำแรงดันสูง(ข)ถังน้ำ (water jacket)(ค)เครื่องวัดการขยายตัวที่อ่านปริมาตรการขยายตัวได้ละเอียดถึงร้อยละ ๑ของปริมาตรที่ขยายตัวทั้งหมด หรือละเอียดถึง ๐.๑ ลูกบาศก์เซนติเมตร(ง)มาตรวัดความดัน (pressure gauge) ที่อ่านค่าได้ละเอียดถึง ๑ บาร์(จ)เครื่องชั่งที่อ่านค่าได้ละเอียดถึง ๐.๑ กิโลกรัม(ฉ)เครื่องมือวัดละเอียด เช่น เวอร์เนียคาลิเปอร์ (vernier caliper) เกจวัดความลึก (depth gauge)(ช)เครื่องทดสอบความหนาของถังแบบไม่ทำลาย (non-destructive thickness tester)(ซ)คอมพิวเตอร์ พร้อมกล้องเว็บแคม (Web camera) และเครื่องพิมพ์ซึ่งมีคุณลักษณะตามข้อ ๘ (๓) (ฎ)(ฌ)อุปกรณ์สำหรับเชื่อมต่อระบบสารสนเทศกรมการขนส่งทางบกเพื่อเชื่อมต่อข้อมูลผ่านระบบสารสนเทศกับกรมการขนส่งทางบกโดยต้องมีความเร็วในการส่งข้อมูล (Upload speed) ไม่น้อยกว่า๑ เมกะบิตต่อวินาที (Mbps)ข้อ๑๐ เมื่อได้รับคำขอตามข้อ ๓ให้เจ้าหน้าที่ผู้รับคำขอตรวจสอบเอกสารหลักฐานประกอบคำขอว่าครบถ้วนถูกต้องหรือไม่หากไม่ครบถ้วนถูกต้องให้แจ้งให้ผู้ยื่นคำขอทราบเพื่อดำเนินการแก้ไขก่อนรับคำขอหรือดำเนินการให้ครบถ้วนถูกต้องภายใน ๔๕ วัน นับแต่วันได้รับหนังสือแจ้งให้แก้ไข แล้วแต่กรณีและหากคำขอและเอกสารหลักฐานครบถ้วนถูกต้องให้ดำเนินการดังนี้(๑)มีหนังสือแจ้งการให้ความเห็นชอบในหลักการให้ผู้ยื่นคำขอทราบ และให้ผู้ยื่นคำขอแจ้งนัดหมายให้เจ้าหน้าที่ไปดำเนินการตรวจประเมินความสามารถของผู้ยื่นคำขอภายใน๑๘๐ วันนับแต่วันที่ได้รับหนังสือหากไม่แจ้งภายในกำหนดให้ถือว่าคำขอนั้นสิ้นสุดลง(๒)ให้เจ้าหน้าที่ผู้ประเมินความสามารถในการตรวจและทดสอบออกไปดำเนินการประเมิน ณสถานที่ประกอบกิจการของผู้ยื่นคำขอ หากพบข้อบกพร่องให้แจ้งผู้ยื่นคำขอทราบและดำเนินการแก้ไขให้แล้วเสร็จ ภายในระยะเวลาที่เจ้าหน้าที่ผู้ประเมินกำหนด(๓)ในกรณีที่ผู้ยื่นคำขอไม่พร้อมที่จะรับการประเมินความสามารถ หรือไม่ดำเนินการใด ๆ ที่เกี่ยวข้องกับการขอรับการให้ความเห็นชอบหรือไม่แก้ไขข้อบกพร่องตาม (๒)ภายในระยะเวลาที่กำหนดกรมการขนส่งทางบกจะพิจารณายกเลิกคำขอ โดยแจ้งการยกเลิกคำขอเป็นหนังสือให้ผู้ยื่นคำขอทราบ(๔)เมื่อเจ้าหน้าที่ผู้ประเมินความสามารถในการตรวจและทดสอบทำการประเมินเสร็จแล้ว และเห็นว่าผู้ยื่นคำขอผ่านการประเมินตามหลักเกณฑ์ที่กำหนดให้นำเสนออธิบดีเพื่ออนุมัติและออกหนังสือให้ความเห็นชอบให้กับผู้ยื่นคำขอตามแบบที่กำหนดท้ายประกาศนี้ข้อ๑๑ หนังสือให้ความเห็นชอบการเป็นผู้ตรวจและทดสอบให้มีอายุ๓ ปี นับแต่วันที่ออกหนังสือข้อ๑๒ กรมการขนส่งทางบกจะทำการประเมินความสามารถหรือตรวจสอบการปฏิบัติตามกฎหมายระเบียบ ประกาศที่เกี่ยวข้องกับการตรวจและทดสอบ ตลอดจนการดำเนินกิจการของผู้ตรวจและทดสอบที่ได้รับความเห็นชอบแล้วโดยไม่ต้องแจ้งให้ทราบล่วงหน้าโดยผู้ตรวจและทดสอบต้องอำนวยความสะดวกแก่อธิบดีหรือผู้ที่อธิบดีมอบหมายในการเข้าประเมินหรือตรวจสอบข้อ๑๓ ผู้ตรวจและทดสอบต้องรายงานผลการตรวจและทดสอบให้กรมการขนส่งทางบกทราบตามหลักเกณฑ์และวิธีการที่กรมการขนส่งทางบกกำหนดข้อ๑๔ ผู้ตรวจและทดสอบต้องดำเนินการดังนี้(๑)ติดตั้งป้ายสัญลักษณ์แสดงสถานประกอบกิจการตรวจและทดสอบรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงตามแบบที่กำหนดไว้ท้ายประกาศนี้(๒)ติดตั้งป้ายแสดงว่าสถานประกอบกิจการได้รับความเห็นชอบจากกรมการขนส่งทางบก โดยมีชื่อผู้ตรวจและทดสอบพร้อมข้อความโดยได้รับความเห็นชอบจากกรมการขนส่งทางบกเลขที่..................(๓)แสดงหนังสือให้ความเห็นชอบการเป็นผู้ตรวจและทดสอบ(๔)แสดงวัน และเวลาที่ให้บริการตรวจและทดสอบ(๕)แสดงชื่อ นามสกุล และรูปถ่ายวิศวกรผู้ทำการตรวจและทดสอบที่ปฏิบัติงานในวันและเวลาตาม(๔) ขนาดไม่น้อยกว่า ๔ x ๖ นิ้ว(๖)แสดงอัตราค่าบริการตรวจและทดสอบตามที่ได้รับความเห็นชอบการติดตั้งป้ายหรือการแสดงหนังสือให้ความเห็นชอบวัน เวลาให้บริการ ชื่อ นามสกุลและรูปถ่ายวิศวกรผู้ทำการตรวจและทดสอบและอัตราค่าบริการตาม (๑) - (๖)ต้องติดตั้งหรือแสดงไว้ในบริเวณสถานที่ประกอบกิจการที่ประชาชนสามารถมองเห็นได้อย่างชัดเจนข้อ๑๕ ผู้ตรวจและทดสอบที่ประสงค์จะเปลี่ยนแปลงแก้ไขเกี่ยวกับสถานที่ประกอบกิจการหรือบุคลากรที่เกี่ยวข้องกับการตรวจและทดสอบให้แตกต่างไปจากที่ได้รับความเห็นชอบให้ยื่นคำขอต่อสำนักวิศวกรรมยานยนต์ กรมการขนส่งทางบกเพื่อขอรับความเห็นชอบก่อนที่จะมีการเปลี่ยนแปลงหรือแก้ไข แล้วแต่กรณีข้อ๑๖ ผู้ตรวจและทดสอบที่ประสงค์จะขอต่ออายุหนังสือให้ความเห็นชอบให้ยื่นคำขอตามแบบที่กรมการขนส่งทางบกกำหนดพร้อมด้วยภาพถ่ายหนังสือให้ความเห็นชอบหรือใบแทนก่อนวันที่หนังสือให้ความเห็นชอบสิ้นอายุอย่างน้อย ๓๐ วันแต่ทั้งนี้ต้องไม่ก่อนเกินกว่า ๙๐ วันโดยการพิจารณาต่ออายุหนังสือให้ความเห็นชอบให้นำความในข้อ๑๐ (๒) (๓) และ (๔) มาใช้บังคับโดยอนุโลมข้อ๑๗ ผู้ตรวจและทดสอบที่ประสงค์จะขอยกเลิกการเป็นผู้ตรวจและทดสอบให้แจ้งกรมการขนส่งทางบกทราบล่วงหน้าไม่น้อยกว่า ๑๕ วันข้อ ๑๘ ในกรณีหนังสือให้ความเห็นชอบการเป็นผู้ตรวจและทดสอบสูญหายถูกทำลาย หรือชำรุดในสาระสำคัญให้ผู้ได้รับหนังสือให้ความเห็นชอบการเป็นผู้ตรวจและทดสอบยื่นคำขอรับใบแทนหนังสือให้ความเห็นชอบตามแบบที่กรมการขนส่งทางบกกำหนดพร้อมด้วยหลักฐานการรับแจ้งความของพนักงานสอบสวน (ถ้ามี)และหนังสือให้ความเห็นชอบที่ชำรุดนั้น ภายใน ๑๕ วันนับแต่วันที่ได้ทราบถึงการสูญหาย ถูกทำลาย หรือชำรุดดังกล่าวในการออกใบแทนหนังสือให้ความเห็นชอบการเป็นผู้ตรวจและทดสอบให้เป็นไปตามแบบหนังสือให้ความเห็นชอบเดิม แต่ให้ระบุข้อความ ใบแทน ไว้ที่ด้านหน้าด้วยข้อ๑๙ หนังสือให้ความเห็นชอบการเป็นผู้ตรวจและทดสอบเป็นสิทธิเฉพาะตัวของผู้ได้รับความเห็นชอบไม่สามารถโอนให้แก่ผู้อื่นได้ข้อ๒๐ ผู้ตรวจและทดสอบที่ได้รับความเห็นชอบจากอธิบดีก่อนวันที่ประกาศนี้ใช้บังคับให้ถือเป็นผู้ตรวจและทดสอบที่ได้รับความเห็นชอบตามประกาศนี้ต่อไปจนกว่าหนังสือให้ความเห็นชอบการเป็นผู้ตรวจและทดสอบสิ้นอายุข้อ ๒๑[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.แบบหนังสือให้ความเห็นชอบการเป็นผู้ตรวจและทดสอบ๒.แบบป้ายสัญลักษณ์แสดงสถานประกอบกิจการตรวจและทดสอบรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง(ดูข้อมูลจากภาพกฎหมาย)ภวรรณตรี/จัดทำ๑๙ ธันวาคม๒๕๖๐ปุณิกา/ตรวจ๑๙ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๔๐/๔ ธันวาคม ๒๕๖๐